open-index/open-wikipedia-markdown huggingface dataset:
इस्पात उत्पादकों की सूची

यह लेख विश्व में कंपनियों द्वारा इस्पात उत्पादन का सारांश प्रस्तुत करता है।

## मात्रा के आधार पर शीर्ष उत्पादकों की सूची
यह दुनिया की सबसे बड़ी इस्पात उत्पादक कंपनियों की सूची है जो ज्यादातर विश्व इस्पात संघ की सूची पर आधारित है। इस सूची में लाखों टन स्टील उत्पादन में इस्पात निर्माताओं का स्थान है और 2016 में 10 मिलियन टन से अधिक उत्पादन वाले सभी स्टील निर्माता शामिल हैं।

विश्व इस्पात संघ हर साल अपने सदस्यों से एक सूची संकलित करता है। ध्यान दें कि विलय के कारण, कुछ उत्पादकों के लिए वर्ष-दर-वर्ष के आंकड़े तुलनीय नहीं हैं। यह भी ध्यान दें कि सभी इस्पात समान नहीं हैं; कुछ इस्पात अन्य इस्पात की तुलना में अधिक मूल्यवान है, इसलिए मात्रा कारोबारी कमाई(turnover,टर्नओवर) के समान नहीं है।

## सन्दर्भ
चुम्बकीय विरूपण

**चुम्बकीय विरूपण** (Magnetostriction), लौहचुम्बकीय पदार्थों का एक गुण है कि जब उनको किसी चुम्बकीय क्षेत्र में रखा जाता है तो उनके आकार (या लम्बाई-चौड़ाई) में परिवर्तन हो जाता है। इस प्रभाव को सबसे पहले १८४२ में अंग्रेज भौतिकशास्त्री जेम्स जूल ने देखा था। वे लोहे के एक नमूने पर परीक्षण कर रहे थे।

चुम्बकीय विरूपण चुम्बकीय क्षेत्र में लागू होता है जबकि वैद्युत विरूपण (इलेट्रस्ट्रिक्सन) विद्युत क्षेत्र में लागू होता है।

चुम्बकीय विरूपण के कारण पारगम्य लौहचुम्बकीय पदार्थों में घर्षण उष्मा के कारण ऊर्जा ह्रास होता है। इसी कारण ट्रांसफार्मरों से धीमी ध्वनि आती है क्योंकि उनमें प्रत्यावर्ती विद्युत धाराओं के कारण प्रत्यावर्ती चुम्बकीय क्षेत्र उत्पन्न करती हैं।

## सन्दर्भ

## बाहरी कड़ियाँ

* चुम्बकीय विरूपण
* 
* Invisible Speakers from Feonic that use Magnetostriction
* Magnetostrictive alloy maker: REMA-CN 

श्रेणी:भौतिक प्रभाव
नेहरु-लियाक़त समझौता

**नेहरु-लियाकत समझौता** (या **दिल्ली पैक्ट** ) भारत के विभाजन के बाद भारत और पाकिस्तान के बीच हुई एक द्विपक्षीय सन्धि थी। 
इस समझौते के अन्तर्गत : 

#  शरणार्थी अपनी सम्पत्ति का निपटान करने के लिए भारत-पाकिस्तान आ जा सकते थे। 
#  अपहरण की गयी महिलाओं और लूटी गयी सम्पत्ति को वापस किया जाना था। 
#  बलपूर्वक मतान्तरण को मान्यता नहीं दी गयी थी। 
#  दोनों देशों ने अपने-अपने देश में अल्पसंख्यक आयोग गठित किये। 

सन्धि पर नई दिल्ली में भारत के प्रधानमंत्री जवाहरलाल नेहरू और पाकिस्तान के प्रधान मंत्री लियाक़त अली ख़ान के द्वारा 8 अप्रैल, 1950 को हस्ताक्षर किए गए। यह सन्धि भारत के विभाजन के बाद दोनों देशों में अल्पसंख्यकों के अधिकारों की गारण्टी देने और उनके बीच एक और युद्ध को रोकने के लिए की गई छह दिनों की वार्ता का परिणाम थी। 

दोनों देशों में अल्पसंख्यक आयोग गठित किये गये। भारत में पूर्वी पाकिस्तान (अब बांग्लादेश ) से पश्चिम बंगाल में दस लाख से अधिक शरणार्थी पलायन कर पहुँचे। 

नागरिकता (संशोधन) अधिनियम, २०१९ को पारित करने से पहले हुई लोक सभा बहस में (नागरिकता संशोधन) विधेयक को सही ठहराते हुए गृह मन्त्री अमित शाह ने इस समझौते का उल्लेख किया। उन्होंने नेहरू-लियाकत समझौते को इस संशोधन की वजह बताते हुए कहा, यदि पाकिस्तान द्वारा सन्धि का पालन किया गया होता, तो इस विधेयक को लाने की कोई आवश्यकता नहीं होती।

## विरोध
दिल्ली पैक्ट के नाम से भी मशहूर इस समझौते का विरोध करते हुए नेहरू सरकार में उद्योगमंत्री रहे डॉ. श्यामाप्रसाद मुखर्जी ने इस्तीफा दे दिया था। मुखर्जी तब हिंदू महासभा के नेता थे। उन्होंने समझौते को मुस्लिम तुष्टिकरण करने वाला बताया था।

नेहरू-लियाकत समझौते ने अपने घोषित उद्देश्यों को हासिल किया या नहीं, यह बहस का विषय बना हुआ है। हालांकि, नेहरू-लियाकत समझौते पर हस्ताक्षर होने के बाद महीनों तक पूर्वी पाकिस्तान के हिंदुओं का पलायन भारत के पश्चिम बंगाल में जारी रहा। 

## 1966 में बहस
अगस्त 1966 में, भारतीय जनसंघ के नेता निरंजन वर्मा ने तत्कालीन विदेश मंत्री सरदार स्वर्ण सिंह से तीन प्रश्न पूछे। 

पहला सवाल: नेहरू-लियाकत समझौते की वर्तमान स्थिति क्या है? 

दूसरा सवाल: क्या दोनों देश अभी भी समझौते की शतरें के अनुसार कार्य कर रहे हैं?

तीसरा सवाल: वह साल कौन सा है, जब से पाकिस्तान समझौते का उल्लघंन कर रहा है?

स्वर्ण सिंह ने अपने जवाब में कहा, 1950 का नेहरू-लियाकत समझौता भारत और पाकिस्तान के बीच एक स्थायी समझौता है। दोनों देशों को यह सुनिश्चित करने की आवश्यकता है कि अल्पसंख्यकों को भी नागरिकता के समान अधिकार प्राप्त हों।

दूसरे सवाल पर, स्वर्ण सिंह ने जवाब दिया, हालांकि भारत में, अल्पसंख्यकों के अधिकारों और सुरक्षा को लगातार और प्रभावी रूप से संरक्षित किया गया है, पाकिस्तान ने अल्पसंख्यक समुदाय के सदस्यों की लगातार उपेक्षा और उत्पीड़न करके समझौते का लगातार उल्लंघन किया है।

तीसरे प्रश्न का उत्तर नेहरू-लियाकत समझौते की विफलता के बारे में अमित शाह द्वारा किए गए दावे को परिलक्षित करता है। स्वर्ण सिंह ने कहा, इस तरह के उल्लंघनों के उदाहरण समझौते होने के तुरंत बाद ही सामने आने लगे थे।

## 2019 में गृह मंत्री का बयान
नागरिकता संशोधन विधेयक का बचाव करते हुए, अमित शाह ने दोहराया कि पाकिस्तान और बांग्लादेश विभाजन के बाद धार्मिक अल्पसंख्यकों की रक्षा करने में विफल रहे। उन्होंने कहा, मोदी सरकार इस ऐतिहासिक गलती को सही कर रही है।

## यह भी देखें

* संधियों की सूची 

## संदर्भ

## बाहरी कड़ियाँ

* लियाकत-नेहरू संधि 

श्रेणी:भारत का विभाजन
श्रेणी:भारत की सन्धियाँ
श्रेणी:भारत-पाकिस्तान सम्बन्ध
श्रेणी:जवाहरलाल नेहरू
ब्रैंडन किंग

**ब्रैंडन किंग** (जन्म १६ दिसंबर १९९४) एक वेस्ट इंडियन क्रिकेट खिलाड़ी हैं। वह २०१४ आईसीसी अंडर - १९ क्रिकेट विश्व कप में वेस्टइंडीज टीम का हिस्सा रह चुके है। उन्होंने नवंबर २०१९ में वेस्टइंडीज क्रिकेट टीम के लिए अंतरराष्ट्रीय क्रिकेट में पदार्पण किया।

## अंतरराष्ट्रीय करियर

अक्टूबर २०१९ में, भारत में अफ़ग़ानिस्तान के खिलाफ श्रृंखला के लिए किंग्स को वेस्टइंडीज की एक दिवसीय अंतर्राष्ट्रीय और ट्वेन्टी २० अंतर्राष्ट्रीय टीम में शामिल किया गया था। उन्होंने ११ नवंबर, २०१९ को अफगानिस्तान के खिलाफ, वेस्ट इंडीज के लिए अपना एक दिवसीय क्रिकेट में पदार्पण किया। जबकि १४ नवंबर, २०१९ को पहला ट्वेन्टी २० मैच खेला।

## सन्दर्भ

श्रेणी:1994 में जन्मे लोग
श्रेणी:जीवित लोग
श्रेणी:दाहिने हाथ के बल्लेबाज़
श्रेणी:वेस्ट इंडीज़ के क्रिकेट खिलाड़ी
लौह अयस्क उत्पादन के आधार पर देशों की सूची

यह अमेरिका के भूगर्भीय सर्वेक्षण विभाग के आंकड़ों के आधार पर लौह अयस्क उत्पादन के अधार पर देशों की एक सूची है। चीन के लिए खनन उत्पादन अनुमान राष्ट्रीय सांख्यिकी ब्यूरो चीन के कच्चे अयस्क आँकड़ो से अनुमानित है, जबकि अन्य देशों द्वारा उत्पादित उपयोग किए जाने योग्य अयस्क के आन्कडे दिये गए हैं।

## सूची

## कच्चा लोहा  का उत्पादन
यह कच्चे लोहे के उत्पादन के आधार पर देशों की सूची है।

## इन्हें भी देखें
* इस्पात उत्पादन के आधार पर देशों की सूची

## सन्दर्भ
1948 अरब-इजरायल युद्ध

1948  - **अरब-इज़राइल युद्ध**
**1948 अरब-इज़राइल युद्ध** 1947-49 फिलिस्तीन युद्ध का दूसरा और अंतिम चरण था। यह औपचारिक रूप से 14 मई 1948 की आधी रात को फिलिस्तीन के लिए ब्रिटिश जनादेश के अंत के बाद शुरू हुआ; इज़राइल की स्वतंत्रता की घोषणा उस दिन पहले से ही जारी कर दी गई थी, और 15 मई की सुबह से अरब राज्यों के एक सैन्य गठबंधन ने ब्रिटिश फिलिस्तीन के क्षेत्र में प्रवेश करना शरू कर दिया था।

1947-49 फिलिस्तीन युद्ध की पहली मौत 30 नवंबर 1947 को यहूदियों को ले जा रही दो बसों की घात लगाकर आक्रमण के दौरान हुई थी।  1917 के बालफोर घोषणा और 1920 के फिलिस्तीन के ब्रिटिश जनादेश के  निर्माण के बाद से अरब और यहूदियों के बीच और उन दोनों और ब्रिटिश सेना के बीच तनाव और संघर्ष होता रहता था। ब्रिटिश नीतियों के कारण अरब और यहूदियों दोनों असंतुष्ट थे। फिलिस्तीन में अरब का विरोध 1936 से 1939 में विकसित हुआ, जबकि यहूदी प्रतिरोध फिलिस्तीन में यहूदी विद्रोह 1944 से 1947 में विकसित हुआ। 1947 से चल रहे यह तनाव 29 नवंबर 1947 को गृह युद्ध में बदल गए जो को संयुक्त राष्ट्र द्वारा फिलिस्तीन के विभाजन योजना को अपनाने के बाद शरू हो गए, जिसमें फिलिस्तीन को एक अरब राज्य, एक यहूदी राज्य और विशेष अंतर्राष्ट्रीय शासन व्यवस्था में विभाजित करने की योजना बनाई गई थी, जिसमें जेरूसलम और बेथलहम शहरों को शामिल किया गया था। ।

15 मई 1948 को, यह गृह युद्ध इज़राइल और अरब राज्यों के बीच संघर्ष में तब्दील हो गया, जो की पिछले दिन इजरायल की स्वतंत्रता की घोषणा के बाद शरू हुआ। मिस्र, ट्रांसजॉर्डन, सीरिया और इराक से अभियान बल फिलिस्तीन में प्रवेश करने लगे।  इन हमलावर सेनाओं ने अरब क्षेत्रों पर अपना नियंत्रण कर लिया और तुरंत इजरायली सेना और कई यहूदी बस्तियों पर भी हमला कर दिया।  10 महीने की ये लड़ाई ज्यादातर ब्रिटिश जनादेश क्षेत्र में, सिनाई के प्रायद्वीप और दक्षिणी लेबनान में हुए, इस अवधि में कई दर्दनाक घटनाए घटी। 

युद्ध के परिणामस्वरूप, इज़राइल राज्य ने उस क्षेत्र को नियंत्रित किया जिसे संयुक्त राष्ट्र महासभा प्रस्ताव 181 ने प्रस्तावित यहूदी राज्य के लिए घोषित किया था, और साथ ही 1947 के विभाजन योजना द्वारा प्रस्तावित अरब राज्य के क्षेत्र का लगभग 60 प्रतिशत। ] जिसमें जाफ़ा, लिडा, और रामले के क्षेत्र, गैलील, नेगेव के कुछ हिस्सों सहित, तेल अवीव-यरुशलम सड़क, पश्चिम यरुशलम की एक विस्तृत पट्टी, और वेस्ट बैंक के कुछ क्षेत्र शामिल थे। ट्रांसजार्डन ने पूर्व ब्रिटिश शासनादेश के शेष हिस्से पर नियंत्रण कर लिया, जिसे उसने हड़प लिया था और मिस्र की सेना ने गाजा पट्टी पर नियंत्रण कर लिया। 1 दिसंबर 1948 को जेरिको सम्मेलन में, 2,000 फिलिस्तीनी प्रतिनिधियों ने फिलिस्तीन और ट्रांसजॉर्डन के एकीकरण की आवाज उठाई जो की पूर्ण अरब एकता की दिशा में एक कदम बताया गया।  इस संघर्ष ने पूरे मध्य पूर्व में महत्वपूर्ण जनसांख्यिकीय परिवर्तन शुरू कर दिया। लगभग 700,000 फिलिस्तीनी अरब लोग इज़राइल बनने वाले क्षेत्र से अपने घरों से बाहर निकाल दिए गए या भाग गए, जो की फिलिस्तीनी शरणार्थी बन गए। जिसे वे अल-नकबा ("तबाही") के रूप में संदर्भित करते हैं। युद्ध के बाद के तीन वर्षों में, लगभग 700,000 यहूदियों ने इज़राइल में प्रवास किया, जिनमें से कई को मध्य पूर्व में अपने पिछले घर से निकाल दिया गया था। 
## टिप्पणी

## सन्दर्भ

श्रेणी:इज़राइल
राष्ट्रीय नागरिक रजिस्टर

**राष्ट्रीय नागरिक पंजी** (NRC) सभी भारतीय नागरिकों का एक रजिस्टर है, इसे 2003-2004 में संशोधित नागरिकता अधिनियम 1955 के अनुसार बनाया गया है। इसे असम राज्य को छोड़कर अभी तक कहीं भी लागू नहीं किया गया है।

असम एक सीमावर्ती राज्य होने के नाते अवैध आव्रजन की अनूठी समस्याएं रहती है। 1951 की जनगणना के आंकड़ों के आधार पर 1951 में राज्य के लिए एनआरसी बनाया गया था। लेकिन बाद में इसका रखरखाव नहीं किया गया। 1983 में अवैध प्रवासी (न्यायाधिकरण द्वारा निर्धारण) अधिनियम को संसद द्वारा पारित किया गया था ताकि असम में अवैध प्रवासियों की पहचान के लिए एक अलग न्यायाधिकरण प्रक्रिया बनाई जा सके। भारत के सर्वोच्च न्यायालय ने 2005 में इसे असंवैधानिक करार दिया, जिसके बाद भारत सरकार ने असम राष्ट्रीय नागरिक रजिस्टर को अद्यतन करने पर सहमति व्यक्त की। एक दशक में अद्यतन प्रक्रिया पर असंतोषजनक प्रगति के बाद, सुप्रीम कोर्ट ने 2013 में प्रक्रिया का निर्देशन किया और उसपर निगरानी शुरू की। असम के लिए अंतिम अद्यतित एनआरसी 31 अगस्त 2019 को प्रकाशित हुई, जिसमें 3.3 करोड़ आबादी में से 3.1 करोड़ नाम थे, जिसमें लगभग 20 लाख आवेदक शामिल थे।

सत्तारूढ़ भारतीय जनता पार्टी ने एनआरसी को पूरे भारत में लागू करने का वादा किया है, लेकिन असम एनआरसी उम्मीदों पर खरा नहीं उतर पाया। यह माना जाता है कि सूची में कई वैध नागरिक बाहर रह गये थे जबकि अवैध प्रवासी शामिल हो गये थे।

## राष्ट्रीय जनसंख्या रजिस्टर से अंतर
राष्ट्रीय जनसंख्या रजिस्टर (NPR) सभी लोगों के विस्तृत रिकॉर्ड के साथ रजिस्टर है और इसमें भारत के किसी भी ग्रामीण या शहरी क्षेत्र में नागरिक और गैर-नागरिक दोनों शामिल हैं। इसके विपरीत, नागरिकों का राष्ट्रीय रजिस्टर (NRC) भारत में और भारत के बाहर रहने वाले भारतीय नागरिकों के विवरण का रजिस्टर है। एनपीआर एक नागरिकता गणना अभियान नहीं है, क्योंकि यह एक विदेशी नागरिक को छह महीने से अधिक समय तक किसी इलाके में रहने का रिकॉर्ड देगा। एनपीआर एक जनसंख्या रजिस्ट्रार है न कि एनआरसी की तरह नागरिक रजिस्ट्रार। 

## सन्दर्भ

## बाहरी कड़ियाँ

श्रेणी:राष्ट्रीयता कानून
श्रेणी:भारत में अवैध आव्रजन
लीलाबई

लीलाबाई (लीलावाती ), भास्कराचार्य की पुत्री का नाम था। इस ग्रन्थ में पाटीगणित (अंकगणित), बीजगणित और ज्यामिति के प्रश्न एवं उनके उत्तर हैं। प्रश्न प्रायः लीलावती को सम्बोधित करके पूछे गये हैं। किसी गणितीय विषय (प्रकरण) की चर्चा करने के बाद लीलावती से एक प्रश्न पूछते हैं। उदाहरण के लिये निम्नलिखित श्लोक देखिये-

: **अये बाले लीलावति मतिमति ब्रूहि सहितान्**
: **द्विपंचद्वात्रिंशत्‍त्रिनवतिशताष्टादश दश।**
: **शतोपेतानेतानयुतवियुतांश्चापि वद मे**
: **यदि व्यक्ते युक्तिव्यवकलनमार्गेऽसि कुशला ॥** (लीलावती, परिकर्माष्टक, १३)
: **(**अये बाले लीलावति! यदि
जीवराज नारायण मेहता

**जीवराज नारायण मेहता** (29 अगस्त 1887 - 7 नवंबर 1978) एक भारतीय स्वतंत्रता सेनानी एवं राजनीतिज्ञ थे।  वे स्वतंत्र भारत की बड़ौदा रियासत के पहले "दीवान" (प्रधान मंत्री) बने।  बॉम्बे राज्य के विभाजन के बाद, नवगठित गुजरात राज्य के पहले मुख्यमंत्री के रूप में (1960 - 63) तक कार्य किया।  1963 से 1966 तक यूनाइटेड किंगडम में भारतीय उच्चायुक्त के रूप में कार्य किया।

## परिचय

जीवराज नारायण मेहता का जन्म 29 अगस्त 1887 को बॉम्बे राज्य, (वर्तमान में गुजरात) के अमरेली में हुआ था। वह मनुभाई मेहता के दामाद थे, जो उस समय बड़ौदा राज्य के दीवान थे। 

अपनी कम उम्र में, अमरेली के एक सिविल सर्जन डॉ. एडुल्जी रुस्तमजी दादाचंदजी ने उन्हें दवा लेने के लिए प्रेरित किया।  बाद में उन्होंने ब्रिटिश आईएमएस अधिकारियों द्वारा आयोजित एक कड़ी लिखित परीक्षा और पूरी तरह से मौखिक परीक्षा उत्तीर्ण करने के बाद, ग्रांट मेडिकल कॉलेज और सर जे जे अस्पताल, बॉम्बे (अब मुम्बई) में प्रवेश प्राप्त किया। 

मेहता की चिकित्सा शिक्षा सेठ वीएम कपोल बोर्डिंग ट्रस्ट द्वारा प्रायोजित थी।  उन्होंने मेडिसिन और सर्जरी (एमबीबीएस के समकक्ष) में अपनी पहली लाइसेंसधारी परीक्षा में कक्षा में शीर्ष स्थान हासिल किया।

बाद में, लंदन में स्नातकोत्तर अध्ययन के लिए उन्होंने एक छात्र ऋण के लिए टाटा एजुकेशन फाउंडेशन में आवेदन किया और उन्हें इस प्रतिष्ठित फेलोशिप के लिए केवल दो छात्रों में से एक के रूप में चुना गया, जिन्होंने इसके लिए आवेदन करने वाले कई उज्ज्वल छात्रों में से एक को चुना था।  

जीवराज मेहता 1909 से 1915 तक लंदन में रहे।  वह लंदन में इंडियन स्टूडेंट्स एसोसिएशन के अध्यक्ष थे, जहां उन्होंने चिकित्सा का अध्ययन किया और वहां अपना एफआरसीएस किया।  उन्होंने 1914 में अपनी एमडी परीक्षाओं में विश्वविद्यालय का स्वर्ण पदक जीता। बाद में, वे लंदन के रॉयल कॉलेज ऑफ फिजिशियन के सदस्य बने।

## राजनैतिक सफर

भारत लौटने के बाद वे कुछ समय के लिए महात्मा गांधी के निजी चिकित्सक थे और स्वतंत्रता आंदोलन में शामिल हो गए। गांधी के सत्याग्रह आंदोलन में उनकी भूमिका के लिए उन्हें ब्रिटिश सरकार द्वारा दो बार (1938 और 1942) जेल में रखा गया था। 1946 में उन्हें बॉम्बे राज्य से भारत की संविधान सभा के लिए मनोनीत किए गए। ‌ 

1947 में स्वतंत्रता के बाद, उन्होंने विभिन्न सार्वजनिक पदों पर कार्य किया।  उन्होंने 4 सितंबर 1948 को स्वतंत्र भारत में तत्कालीन बड़ौदा राज्य के पहले "दीवान" (प्रधान मंत्री) के रूप में कार्य किया।

1960 में बॉम्बे राज्य के विभाजन कर महाराष्ट्र और गुजरात राज्य का गठन किया गया। उन्होंने (01 मई 1960 से 18 सितंबर) 1963 तक नवगठित गुजरात राज्य के पहले मुख्यमंत्री के रूप में कार्य किया। बाद में उन्होंने 1963 से 1966 तक यूनाइटेड किंगडम में भारतीय उच्चायुक्त के रूप में भी कार्य किया।

1971 के संसदीय चुनावों में वह कांग्रेस प्रत्याशी के रूप में गुजरात की अमरेली संसदीय सीट से लोकसभा के लिए चुने गए।

टोपीवाला नेशनल मेडिकल कॉलेज, लोकमान्य तिलक नगर अस्पताल और मुंबई में डॉ. बालाभाई नानावती अस्पताल की स्थापना में उन्होंने महत्वपूर्ण भूमिका निभाई।  वह तीन बार अखिल भारतीय चिकित्सा कांग्रेस के अध्यक्ष और भारतीय चिकित्सा संघ के अध्यक्ष चुने गए। मेहता का 7 नवंबर 1978 को निधन हो गया।

## सन्दर्भ
सकरी नदी

**सकरी नदी** छत्तीसगढ़ की शिवनाथ नदी की सहायक नदी है। नदी की ऊंचाई 2850 फीट (रिज एरिया) और सबसे कम 1200 फीट (निचले इलाके) में है। नदी की कुल लंबाई 90 किमी है, मूल से पहला गांव करिअमा, जिला कबीरधाम जिला है और यह हाफ नदी के साथ दारही ग्राम, जिला बेमेतरा जिले में शिवनाथ नदी की एक और सहायक नदी में विलय हो गया है। नदी के तट से लगे हुए दो प्रमुख स्थल भोरमदेव मंदिर और कवर्धा नगर हैं।  

## नदी का मार्ग
सकरी नदी मैकल पहाड़ियों से निकलती है और दूर स्थित दरही गाँव में हाफ नदी में मिलती है।  जिले के उत्तर-पश्चिम से निकलने के बाद सकरी नदियाँ दक्षिण-पूर्व की ओर बहती हैं और अंत में शिवनाथ नदी में जिला बेमेतरा में जाकर गिरती हैं।

## बाढ़
1998 में, बारिश के भारी बहाव के कारण बाढ़ पैदा हो गया और कवर्धा के पास के गाँवों के बसेरे नदी के बीच से गुजरने वाले पानी की वजह से पिघल गए, इन्हें बाद में कवर्धा शहर के मध्य विस्थापित किया गया था जिसका नाम गंगानगर हैं।

## डाक्यूमेंट्री फिल्म
Bolti Nadi - Into the Sakri River Basin, 2019 में अमीर हाशमी द्वारा निर्देशित एक डॉक्यूमेंट्री फिल्म है, जिसमें वाटर लेबल, पशु, कृषि प्रभाव और ऐतिहासिक पहलुओं के साथ-साथ नदी पर स्थित सभी संपर्क गांवों के नमूने लेकर एक विस्तृत शोध किया गया है। लगभग 90 कि.मी. पैदल चलकर नदी के उदगम स्थल के पहले गाँव करियामा, जिला कवर्धा से नदी के विसर्जन स्थल ग्राम दाढ़ी, जिला बेमेतरा तक यह फिल्म बनाई गयी हैं, ग्राम दाढ़ी में सकरी नदी हाफ नदी में विलय होती है.

## सन्दर्भ

## बाहरी कड़ियाँ
https://web.archive.org/web/20190810055204/https://kawardha.gov.in/

श्रेणी:छत्तीसगढ़ की नदियाँ
श्रेणी:भारत की नदियाँ
पाप और पुण्य (1974 फ़िल्म)

*पाप और पुण्य* १९७४ की एक हिन्दी फिल्म है। इसमें मुख्य भूमिका में शशि कपूर, [शर्मिला टैगोर]],अरुणा ईरानी और असरानी हैं। फ़िल्म के निर्देशक प्रयाग राज है तथा फ़िल्म का संगीत कल्याणजी-आनंदजी द्वारा निर्मित है।
श्रेणी:1974 की फ़िल्में
श्रेणी:भारतीय ड्रामा फ़िल्में
2019 दक्षिण एशियाई खेलों में क्रिकेट

**2019 दक्षिण एशियाई खेलों** में **क्रिकेट** का आयोजन नेपाल के कीर्तिपुर और पोखरा में 2 से 9 दिसंबर 2019 के बीच ट्वेंटी-20 प्रारूप में किया गया था। क्रिकेट नौ साल की अवधि के बाद दक्षिण एशियाई खेलों में लौटा। पुरुषों के टूर्नामेंट में बांग्लादेश और श्रीलंका के अंडर-23 स्क्वॉड और भूटान, मालदीव और नेपाल के सीनियर स्क्वॉड शामिल थे। महिलाओं के आयोजन में बांग्लादेश, श्रीलंका, मालदीव और नेपाल की टीमें शामिल थीं। पुरुषों के इवेंट में सभी मैच कीर्तिपुर के त्रिभुवन यूनिवर्सिटी इंटरनेशनल क्रिकेट ग्राउंड में खेले गए। महिलाओं का कार्यक्रम पोखरा स्टेडियम में खेला गया था।

## पदक सारांश
### पदक तालिका

### परिणाम

## भाग लेने वाली टीमें

**पुरुष:**
* 
* 
* 
* 
* 

**महिलाएं:** 
*
*
*
*

## सन्दर्भ
प्रभाकर बलवन्त दाणी

**प्रभाकर बलवन्त दाणी** उपाख्य **भैयाजी दाणी**' (९ अक्तूबर १९०७ -- २५ मई १९६५), राष्ट्रीय स्वयंसेवक संघ के प्रसिद्ध स्वयंसेवक थे। वे संघ के प्रचारक रहे और सरकार्यवाह का दायित्व निभाया।  स्वतन्त्रता प्राप्ति के पूर्व मध्य भारत में संघ के विस्तार में उनकी महती भूमिका थी।  राष्ट्रीय स्वयंसेवक संघ की परम्परा में प्रचारक अविवाहित रहकर काम करते हैं; पर भैयाजी दाणी इसके अपवाद थे।

प्रभाकर बलवन्त दाणी का जन्म 9 अक्तूबर, 1907 को उमरेड, नागपुर में हुआ था। ये अत्यन्त सम्पन्न पिता के इकलौते पुत्र थे। उनके पिता श्री बापू जी लोकमान्य बालगंगाधर तिलक के भक्त थे। भैया जी ने मैट्रिक तक पढ़ाई नागपुर में की। इसके बाद डा. हेडगेवार ने उन्हें पढ़ने के लिए काशी भिजवा दिया। वहाँ उन्होंने शाखा की स्थापना की। नागपुर के बाहर किसी अन्य प्रान्त में खुलने वाली यह पहली शाखा थी।  इसी शाखा के माध्यम से के माध्यम से श्री गुरूजी को  भैयाजी दाणी ही संघ मे लाये थे, जो डा. हेडगेवार के देहान्त के बाद सरसंघचालक बने।

काशी से लौटकर भैया जी ने नागपुर में वकालत की पढ़ाई की; पर संघ कार्य तथा घरेलू खेतीबाड़ी की देखभाल में ही सारा समय निकल जाने के कारण वे वकालत नहीं कर सके। विवाह के बाद भी उनका अधिकांश समय सामाजिक कामों में ही लगता था। कांग्रेस, कम्युनिस्ट, हिन्दू महासभा आदि सभी दलों में उनके अच्छे सम्पर्क थे। वे काम में आने वाली बाधाओं को दूर करने तथा रूठे हुए कार्यकर्ताओं को मनाने में बड़े कुशल थे। इसलिए कुछ लोग उन्हें ‘मनों को जोड़ने वाला सेतु’ कहते थे। साण्डर्स वध के बाद क्रान्तिकारी राजगुरु भी काफी समय तक उनके फार्म हाउस में छिप कर रहे थे।

1942 में श्री गुरुजी ने सभी कार्यकर्ताओं से समय देने का आह्नान किया। इस पर भैया जी गृहस्थ होते हुए भी प्रचारक बने। उन्हें मध्य भारत भेजा गया। वहाँ वे 1945 तक रहे। इसके बाद उनकी कार्यकुशलता देखकर उन्हें सरकार्यवाह जैसा महत्वपूर्ण दायित्व दिया गया। 1945 से 1956 तक इस दायित्व का उन्होंने भली प्रकार निर्वाह किया।

1956 में पिताजी के देहान्त के बाद उन्हें घर की देखभाल के लिए कुछ अधिक समय देना पड़ा। अतः श्री एकनाथ रानडे को सरकार्यवाह का दायित्व दिया गया। तब भी नागपुर के नरकेसरी प्रकाशन का काम उन पर ही रहा। 1962 से 1965 तक वे एक बार फिर सरकार्यवाह रहे; पर उनके खराब स्वास्थ्य को देखकर 1965 में अखिल भारतीय प्रतिनिधि सभा ने श्री बालासाहब देवरस को सरकार्यवाह चुना। इसके बाद भी उनका प्रवास चलता रहा। 1965 में इन्दौर के संघ शिक्षा वर्ग में उनका स्वास्थ्य बहुत बिगड़ गया और 25 मई, 1965 को कार्यक्षेत्र में ही उस कर्मयोगी का देहान्त हो गया।

श्रेणी:1908 में जन्मे लोग
श्रेणी:१९६५ में निधन
रेल स्प्रिंग करखाना

**रेल स्प्रिंग करखाना** मध्य प्रदेश में ग्वालियर रेलवे स्टेशन से लगभग 12.8 किमी दूर सिथौली रेलवे स्टेशन के पास स्थित है। यह भारतीय रेलवे के लिए एक प्रमुख रेलवे कार्यशाला है जो विभिन्न रोलिंग स्टॉक्स के लिए अलग-अलग प्रकार के हॉट कॉइल स्प्रिंग्स का निर्माण करती है। 
 

## संदर्भ
वेस्ट इंडीज अंडर-19 त्रिकोणी सीरीज 2019

## मैचेस
### पहला यूथ वनडे

### दूसरा यूथ वनडे

### तीसरा यूथ वनडे

### चौथा यूथ वनडे

### पांचवा यूथ वनडे

### छठा यूथ वनडे

### सातवा यूथ वनडे

### आठवा यूथ वनडे

### नौवा यूथ वनडे

### फाइनल यूथ वनडे

श्रेणी:क्रिकेट प्रतियोगितायें
ग्वालियर सिथौली रेलवे स्टेशन

**ग्वालियर सिथौली** (स्टेशन कोड: STLI) ग्वालियर शहर का एक रेलवे स्टेशन है। यह स्टेशन ग्वालियर के मुख्य रेलवे स्टेशन से दतिया और झांसी की ओर मुख्य ब्रॉड गेज लाइन पर स्थित है। वर्तमान में इस स्टेशन पर एक-दो यात्री ट्रेनें रुकती हैं। इसका प्रयोग आमतौर पर आसपास के गाँव के लोग और सिथौली के पास स्थित आईटीएम ग्वालियर के छात्र करते हैं। रेल स्प्रिंग कारख़ाना इसके पास ही में स्थित है।

श्रेणी: ग्वालियर के रेलवे स्टेशन
श्रेणी:झाँसी रेलवे मंडल
यूनिटेक समूह

**यूनिटेक इण्डिया** (Unitech Limited) स्थावर सम्पदा (real estate]] में निवेश करने वाली भारत की दूसरी सबसे बड़ी कम्पनी है।  हाल में ही इसने स्वयं को भारत का सबसे बड़ी स्थावर सम्पत्ति निर्माता कम्पनी होने का दावा किया है।

इस कम्पनी का आधार दिल्ली में है। और फोर्ब्स वैश्विक २००० के अनुसार विश्व की २००० सबसे बड़ी सार्वजनिक कम्पनियों में इसका स्थान 1484वाँ है। भारत की सार्वजनिक कम्पनियों में इसका स्थान ३२वाँ है। यह राजमागों, सड़कों, विद्युतगृहों, ट्रान्समिशन लाइनों तथा अपनी 'यूनिटेक सीटीज' नामक आवसीय परियोजनाओं के लिए प्रसिद्ध है। यूनिटेक सीटीज की परियोजना मुम्बई, चेन्नै, दिल्ली, कोलकाता, भुवनेश्वर, हैदराबाद, मोहाली, बंगलुरु, कोच्चि, नोएडा, ग्रेटर नोएडा, लखनऊ, वाराणसी, गुरुग्राम, और गाजियाबाद आदि नगरों में चल रही है।

## सन्दर्भ

श्रेणी:भारत की सार्वजनिक कम्पनियाँ
श्रेणी:स्थावर सम्पदा
राष्ट्रीय औषधि मूल्य निर्धारण प्राधिकरण

**राष्ट्रीय औषध मूल्य निर्धारण प्राधिकरण** (एनपीपीए), भारत सरकार के रसायन और उर्वरक मंत्रालय के रसायन और पेट्रोरसायन विभाग के अधीन विशेषज्ञों का एक स्वतंत्रा निकाय है। इसकी स्थापना, संसद में चर्चा के आधार पर, औषध नीति 1986 के संशोधनों में निरूपित उदारवादी प्रक्रिया के क्रम में वर्ष 1994 में कल्पित की गई थी।
एनपीपीए में लागत निर्धारण, तकनीकी (औषध) और आर्थिक क्षेत्रा से पेशेवर समन्वय से कार्य करते हैं। 

औषध नीति, 1986 में संसाधनों का अनुमोदन करते हुए आर्थिक मामलों पर मंत्रिमंडल-समिति ने सितंबर, 1994 में राष्ट्रीय औषध मूल्य निर्धारण प्राधिकरण कहलाए जाने वाले विशेषज्ञों के एक स्वतंत्रा निकाय की स्थापना का अनुमोदन किया और उसके आलोक में एनपीपीए प्राधिकरण की स्थापना और विशेषीकृत कार्यों को उसे सौंपने सम्बन्धी सरकारी संकल्प 29 अगस्त, 1997 को अधिसूचित किया गया। इस प्रकार एनपीपीए दिनांक 29 अगस्त, 1997 से पूरी तरह से कार्यात्मक रूप में आ गया।

मूल्य निर्धारण, औषध (मूल्य नियंत्रण) आदेश, 1995 (डीपीसीओ) का क्रियान्वयन, औषध (मूल्य नियंत्राण) आदेश, 1995 के अधीन अनुसूचित प्रपुंज औषधों एवं विनिर्मितियों के निर्धारित/संशोधित मूल्यों का प्रवर्तन और गैर-अनुसूचित औषधों के मूल्यों के अनुश्रवण से सम्बन्धित सरकार की शक्तियों एवं कार्यों को 4 सितंबर, 1997 को राष्ट्रीय औषध मूल्य निर्धारण प्राधिकरण को प्रत्यायोजित कर दिया गया।

## कार्य
* मूल्य निर्धारण और पुनर्विलोकन करना,

* स्थापित मापदण्ड/दिशानिर्देशों के आधार पर समावेशन/अपवर्जन द्वारा मूल्य नियंत्राण के अधीन औषधों की सूची को अद्यतन,

* अनियंत्रित औषधों एवं विनिर्मितियों के मूल्यों का अनुश्रवण करना,

* प्रत्यायोजित शक्तियों के अनुसार डीपीसीओ, 1995 के प्रावधानों का क्रियान्वयन एवं प्रवर्तन करना,

* प्राधिकरण के निर्णयों से उत्पन्न होने वाले सभी कानूनी मामलों पर कार्रवाई करना,

* औषधों की उपलब्धता को मॉनिटर करना, कोई कमी यदि हो तो उसका पता लगाना और सुधारात्मक उपाय करना।

* प्रपुंज औषधों और विनिर्मितियों के लिए उत्पादन, निर्यात और आयात, अलग-अलग कंपनियों के मार्किट शेयर, उनकी लाभदेयता के आंकड़े एकत्रा करना और उनका रख-रखाव करना।

* औषधों और भेषजों के मूल्य निर्धारण के संबंध में संभावित अध्ययन करना/प्रायोजित करना।

* औषध-नीति में परिवर्तन/संशोधन के संबंध में केंद्रीय सरकार को परामर्श देना।

* औषध मूल्य निर्धारण से संबंधित संसदीय कार्य से संबंधित मामलों में केंद्रीय सरकार की सहायता करना।

* प्राधिकरण के अधिकारियों और स्टाफ के अन्य सदस्यों की सरकार द्वारा निर्धारित नियमों और प्रक्रियाओं के अनुसार भर्ती/नियुक्ति करना।

* सरकार द्वारा प्रदत्त शक्तियों के अनुसार औषध (मूल्य नियंत्राण) आदेश के उपबंधों को लागू करना।

## सन्दर्भ

## बाहरी कड़ियाँ
*राष्ट्रीय औषधि मूल्य निर्धारण प्राधिकरण
*अक्सर पूछे जानेवाले प्रश्न-'''औषध मूल्य निर्धारण'''
* National List of Essential Medicines

श्रेणी:भारत में स्वास्थ्य
एंग्लो-नेपाली युद्ध

**एंगलो नेेेपााल युद्ध (गोरखा युद्ध)**

सन् 1814 से 1816 चला एंगलो नेपाल युद्ध (गोरखा युद्ध) तत्कालीन नेपाल अधिराज्य (वर्तमान संघीय लोकतांत्रिक गण राज्य) और ब्रिटिश ईस्ट इण्डिया कम्पनी के बीच में हुआ था। जिसका परिणाम सुगौली संधि में हुई और नेपाल ने अपना एक-तिहाई भूभाग ब्रिटिश हुकुमत को देना पडा। गोरखा युद्ध 1816 ई. में ब्रिटिश भारतीय सरकार और नेपाल के बीच हुआ। उस समय भारत का गवर्नर-जनरल लॉर्ड हेस्टिंग्स था। ईस्ट इण्डिया कम्पनी के राज्य का प्रसार नेपाल की तरफ़ भी होने लगा था, जबकि नेपाल अपने राज्य का विस्तार उत्तर की ओर चीन के होने के कारण नहीं कर सकता था। गोरखों ने पुलिस थानों पर हमला कर दिया और कई अंग्रेज़ों को अपना निशाना बनाया। इन सब परिस्थितियों में कम्पनी नेगोरखा लोगों के विरुद्ध युद्ध की घोषणा कर दी। 1801 ई. में ईस्ट इंडिया कम्पनी का क़ब्ज़ा गोरखपुर ज़िले पर हो जाने से कम्पनी का राज्य नेपाल की सीमा तक पहुँच गया।

यह दोनों राज्यों के लिए परेशानी का विषय था। नेपाली अपने राज्य का प्रसार उत्तर की ओर नहीं कर सकते थे, क्योंकि उत्तर में शक्तिशाली चीन और हिमालय था, अतएव ये लोग दक्षिण की ओर ही अपने राज्य का प्रसार कर सकते थे। लेकिन दक्षिण में कम्पनी का राज्य हो जाने से उनके प्रसार में बाधा उत्पन्न हो गई।  1814 ई. में गोरखों ने बस्ती ज़िला (उत्तर प्रदेश) के उत्तर में बुटबल के तीन पुलिस थानों पर, जो कम्पनी के अधिकार में थे, आक्रमण कर दिया, फलत: कम्पनी ने नेपाल के विरुद्ध युद्ध की घोषणा कर दी। प्रथम ब्रिटिश अभियान तो विफल हुआ और अंग्रेज़ लोग नेपाली राजधानी पर अधिकार नहीं कर सके। कालंग के क़िले पर हमले के समय अंग्रेज़ सेनापति जनरल जिलेस्पी मारा गया। जैतक की लड़ाई में भी अंग्रेज़ सेना हार गई। लेकिन 1815 ई. में अंग्रेज़ी अभियान को अधिक सफलता प्राप्त हुई। अब गोरखों ने सोचा कि अंग्रेज़ों से लड़ना उचित नहीं है, अतएव उन्होंने नवम्बर, 1816 ई. में सुगौली की संधि कर ली
## सन्दर्भ

श्रेणी:युद्ध
श्रेणी:नेपाल का इतिहास
राष्ट्रिय गणित दिवस

अंगूठाकार| 2012 का भारतीय डाक टिकट राष्ट्रीय गणित दिवस और रामानुजन की विशेषता के लिए समर्पित है
भारत सरकार ने 22 दिसंबर को **राष्ट्रीय गणित दिवस** घोषित किया।भारत के 14वें और पूर्व प्रधानमंत्री मनमोहन सिंह ने 26 फरवरी 2012 को मद्रास विश्वविद्यालय में भारतीय गणितज्ञ श्रीनिवास रामानुजन (22 दिसंबर 1887- 26 अप्रैल 1920) के जन्म की 125 वीं वर्षगांठ के समारोह के उद्घाटन समारोह के दौरान 22 दिसंबर को राष्ट्रीय गणित दिवस मनाए जाने कि घोषणा की। इस अवसर पर सिंह ने यह भी घोषणा की कि 2012 को राष्ट्रीय गणित वर्ष के रूप में मनाया जाएगा। 

तब से, हर वर्ष भारत में राष्ट्रीय गणित दिवस स्कूलों और विश्वविद्यालयों में कई शैक्षिक कार्यक्रमों के साथ मनाया जाता है। 2017 में, आंध्र प्रदेश के चित्तूर में कुप्पम में रामानुजन मठ पार्क के खुलने से दिन का महत्व और ज्यादा बढ़ गया।

## संदर्भ

# 

श्रेणी:भारत के प्रमुख दिवस
श्रेणी:भारत में विज्ञान एवं प्रौद्योगिकी
जैसलमेर बेसिन

**जैसलमेर बेसिन** उत्तर पश्चिमी भारत में राजस्थान बेसिन के कुछ हिस्सों में से एक है। यह बेसिन भौगोलिक रूप से पाकिस्तान के साथ पश्चिम में सहभाजित है।

जैसलमेर बेसिन मध्यजीवी महाकल्प (मेसोज़ोइक) और नूतनजीवी महाकल्प (सेनोज़ोइक) तक पुरानी है। यह एक पेरिकराटोनिक बेसिन है, जबकि राजस्थान बेसिन के अन्य दो भाग; बीकानेर-नागौर और बाड़मेर-सांचोर इंट्राकैट्रोनिक बेसिन हैं।

## सन्दर्भ

श्रेणी:राजस्थान का भूविज्ञान
श्रेणी:जैसलमेर
तराइन का द्वितीय युद्ध

तराइन की दूसरी लड़ाई 1192 में घुरिद बलों द्वारा राजपूत संघ के खिलाफ तराइन (हरियाणा, भारत में आधुनिक तराओरी) के पास लड़ी गई थी। लड़ाई के परिणामस्वरूप आक्रमण करने वाली  घुरिद सेनाओं की जीत हुई। मध्यकालीन भारत के इतिहास में इस लड़ाई को व्यापक रूप से प्रमुख मोड़ के रूप में माना जाता है क्योंकि इससे उत्तर भारत में कुछ समय के लिए राजपूत शक्तियों का बड़े पैमाने पर विनाश हुआ और दृढ़ता से मुस्लिम उपस्थिति स्थापित हुई, जिससे दिल्ली सल्तनत की स्थापना हुई।

## पृष्ठभूमि

पृथ्वीराज चौहान की सेना ने 1191 में तराइन का प्रथम युद्ध में घुरिदों को हराया था। घुरिद राजा मोहम्मद ग़ौरी (मूल नाम: मुईज़ुद्दीन मुहम्मद बिन साम), जो युद्ध में गंभीर रूप से घायल हो गया था, गजनी लौट आया, और अपनी हार का बदला लेने की तैयारी की।
इतिहासकार आमतौर पर तराइन की दूसरी लड़ाई को 1192 में मानते हैं, हालांकि ऐसी संभावना है कि यह 1191 के अंत में हुआ था।

## सैन्यबल संख्या
16वीं-17वीं शताब्दी के लेखक फ़रिश्ता के अनुसार, "चौहान सेना में 3,000 हाथी, 300,000 घुड़सवार और पैदल सेना शामिल थी", जिसे आधुनिक इतिहासकारों द्वारा एक अतिशयोक्ति माना जाता है। सतीश चंद्र के अनुसार "मुइज़ुद्दीन के सामने आने वाली चुनौती और उसकी जीत के पैमाने पर जोर देने" के लिए आंकड़ों को बढ़ा-चढ़ा कर पेश किया गया था। कौशिक रॉय इसी तरह टिप्पणी करते हैं कि मुस्लिम इतिहासकारों ने नियमित रूप से मुस्लिम राजाओं का महिमामंडन करने के लिए हिंदू सैन्य ताकत को बढ़ा-चढ़ा कर पेश किया, और संभवत: 300,000 सैद्धांतिक संख्या थी जिसे संभावित रूप से उस समय के सभी राजपूत राज्यों द्वारा जुटाया जा सकता था।

हम्मीर महाकाव्य और पृथ्वीराज रासो जैसे भारतीय स्रोतों के अनुसार, चाहमान सेना एक साथ कई मोर्चों पर लगी हुई थी और पृथ्वीराज के पास युद्ध के मैदान में उसकी सेना का केवल एक हिस्सा था। उनकी दूसरी सेना पृथ्वीराज पहुंचने वाली थी लेकिन भाग्य मुइज़ुद्दीन के पक्ष में पहले ही तय हो चुका था।

मिन्हाज-ए-सिराज के अनुसार, मोहम्मद ग़ौरी युद्ध के लिए 120,000 पूरी तरह से बख्तरबंद लोगों को लाया,  उन्होंने व्यक्तिगत रूप से 40,000 पुरुषों की एक कुलीन घुड़सवार सेना की कमान संभाली।

## लड़ाई
लड़ाई उसी क्षेत्र में हुई जिसमें पहले युद्ध हुआ था। यह जानते हुए कि चाहमान सेना अच्छी तरह से अनुशासित थी, घुरीद उनके साथ हाथापाई युद्ध में शामिल नहीं होना चाहते थे। इसके बजाय घुरिद सेना को पांच इकाइयों में बनाया गया था, और चार इकाइयों को दुश्मन के किनारों और पीछे पर हमला करने के लिए भेजा गया था।
मोहम्मद ग़ौरी ने एक  घुड़सवार सेना (10,000 घुड़सवार तीरंदाज) का निर्देशन किया, जिसे चार भाग में विभाजित किया गया, ताकि चार पक्षों पर चाहमान बलों को घेर लिया जा सके। उन्होंने इन सैनिकों को निर्देश दिया कि जब दुश्मन हमला करने के लिए आगे बढ़े, तो युद्ध ना करे, और इसके बजाय चाहमना हाथियों, घोड़ों और पैदल सेना को थकाणे के लिए पीछे हटे।

चाहमान बलों ने भागती हुई घुरिद इकाई पर धावा किया जैसा कि घुरिदों को उम्मीद थी। इस रणनीति के कारण चाहमाना सेना थक गयी , फिर घुरिदों ने 12,000 की एक नई घुड़सवार सेना भेजी और वे दुश्मन को आगे बढ़ने से रोकने में कामयाब रहे। शेष घुरीद सेना ने फिर चाहमान पर हमला किया। अंततः उनकी जीत हुई।

## सन्दर्भ
करंट 93

**करंट 93** एक ब्रिटिश संगीत समूह हैं। बैंड की स्थापना 1982 में डेविड तिब्बत ने की थी।

उन्होंने बीस से अधिक एल्बम और कई एकल भी जारी किए हैं।

## डिस्कोग्राफ़ी

## इन्हें भी देखें
*ब्योर्क

## सन्दर्भ

## बाहरी कड़ियाँ
* Coptic Cat homepage Official Coptic Cat homepage

श्रेणी:1982 के दशक के संगीत समूह
महिषादल रियासत

इस रियासत की स्थापना ऊतर प्रदेश के गाजीपुर जिले के निवासी श्री जनार्दन राय उपाध्याय ने सन् 1557 ईस्वी में किया था। यह राजपरिवार भूमिहार ब्राह्मण जाति से संबंधित है। जनार्दन राय के परिवार के सदस्य जौनपुर में स्थित मुगल सैनिक चौकी पर सैनिक के रूप में सेवा दे रहे थे। मुगल बादशाह अकबर ने इनकी वफादारी से प्रभावित होकर इन्हें बंगाल में जागीरदार बनाने का आदेश दिया था। यह इलाका सूर्यकांत त्रिपाठी "निराला" जी का जन्म स्थान है।
इसी स्थान पर हिंदी के प्रसिद्ध कवि तथा छायावाद के प्रमुख कवि का जन्म हुआ था।
राजा हिंदू राव

अंगूठाकार| राजा हिंदू राव, 1844 में एमिली ईडन द्वारा लिथोग्राफ
राजा **हिंदू राव** एक था मराठा ठाकुर थे। वे ग्वालियर के महाराजा दौलत राव सिंधिया के भाई, और वहाँ की महिला राज-प्रतिनिधि के भाई थे। 1857 के विद्रोह के बाद, वह दिल्ली चले गए जहां वे ब्रिटिश निवासी (रेज़ीडेंट) के साथ मित्रतापूर्ण शर्तों पर थे। भारत के तत्कालीन गवर्नर जनरल लॉर्ड ऑकलैंड की बहन एमिली ईडन के अनुसार:  "गावटिया में क्रांति के बाद वे दिल्ली चले गए, जहां वे अब प्राथमिक  रूप से रहते हैं, और जहां उन्हें यूरोपीय समाज में अच्छी तरह से जाना जाता है, जिसके साथ वे मिलने-जुलने के शौकीन हैं। हिंदू राव गवर्नर-जनरल से प्रायः मिलते रहते हैं, चाहे वे दिल्ली के आस-पड़ोस में जहाँ भी हों; एक बात का ध्यान रखते हुए, कि आम तौर पर वे उनके साथ यात्रा में शामिल होते और सुबह की सवारी पर सवारी करते हैं। "   उनका घर 1857 के विद्रोह  दौरान दिल्ली में एक बड़ी लड़ाई का दृश्य था और उसे बाद में उनके नाम पर एक प्रसिद्ध सरकारी अस्पताल में तब्दील कर दिया गया था। 
अंगूठाकार| दिल्ली में हिंदू राव का घर, जो 1857 के विद्रोह में लड़ाई में क्षतिग्रस्त हो गया था।

## यह सभी देखें

* सिंधिया 
* ग्वालियर राज्य 
* मराठा 
* मराठा साम्राज्य 

## संदर्भ

## बाहरी कड़ियाँ

* ऑनलाइन गैलरी ब्रिटिश लाइब्रेरी

श्रेणी:ग्वालियर के लोग
श्रेणी:1857 का विद्रोह
राष्ट्रीय मापिकी संस्थान

**राष्ट्रीय मापिकी संस्थान** (एन.एम.आई) राष्ट्रीय माप मानकों को बनाए रखते हैं और एस.आई इकाइयों (S.I. Units) को राष्ट्रीय स्तर पर प्रसारित करते हैं (अर्थात - मेट्रोलॉजिकल ट्रैसेबिलिटी प्रदान करते हैं)।

भारत में, सी.एस.आई.आर. राष्ट्रीय भौतिक प्रयोगशाला, नई दिल्ली को राष्ट्रीय मेट्रोलॉजी संस्थान के रूप में मान्यता प्राप्त है। जबकि भाभा परमाणु ऊर्जा विभाग (बी.ए.आर.सी), मुंबई को आयनीकृत विकिरण मेट्रोलॉजी का कार्य सौंपा गया है ।

श्रेणी:राष्ट्रीय संस्थाएँ
श्रेणी:मापिकी
वासुदेव (चौहान वंश)

बिजोलिया शिलालेख के अनुसार सपादलक्ष के चौहान वंश  का संस्थापक वासुदेव थें। इतिहासकार गोपीनाथ शर्मा  के अनुसार इन्होंने 551 ई के आसपास इस वंश का प्रारम्भ किया। बिजोलिया शिलालेख के अनुसार सांभर झील का निर्माण भी इन्होंने करवाया था। कवि राजशेखर की पुस्तक प्रबंध कोष में भी इनकी जानकारी मिलती है। चंद्रशेखर के सुरजनचरित ग्रन्थ के अनुसार वासुदेव चौहान ने हूणों को पराजित कर अपने राज्य की स्थापना की। इसी के वंशज अजयराज ने ७वीं सांभर कस्बा बसाया तथा अजयमेरू दुर्ग की स्थापना की थी। 
चौहानों का मूल स्थान जांगल देश में सांभर के आसपास सपादलक्ष को माना जाता है। चौहानों की प्रारम्भिक राजधानी अहिछत्रपुर (नागौर) थी। चौहान वंश पहले  सामंत के रूप में कार्य करता था बाद में शक्तिशाली राजवंश बन गया। इनके पूर्वज कबीलों से संबंध रखते थे।

श्रेणी:भारत के शासक
पृथ्वीराज रासौ

**पृथ्वीराज रासौ** पृथ्वीराज चौहान के दरबारी कवि चंदबरदाई की सुप्रसिद्ध काव्य रचना हैं।
भारत-मॉल्डोवा सम्बन्ध

**भारत-मॉल्डोवा सम्बन्ध** भारत गणराज्य और मोल्दोवा गणराज्य के बीच द्विपक्षीय संबंधों को संदर्भित करता है।  मॉल्डोवा पहले सोवियत संघ का हिस्सा हुआ करता था, जिसके विघटन के बाद यह आज़ाद हुआ। भारत ने 28 दिसंबर 1991 को इस देश  को मान्यता दी और अगले ही वर्ष, दोनों ने संबंध स्थापित किए। 

मॉल्डोवा में भारतीय दूतावास बुखारेस्ट, रोमानिया से मान्यता प्राप्त है; जबकि मॉल्डोवा नई दिल्ली में एक मानद वाणिज्य दूतावास और मुंबई में एक वाणिज्य दूतावास रखता है। 

दोनों देशों के सम्बन्ध मामूली स्तर पर हैं, लेकिन दोनों ने ही संबंधों को गहरा करने के लिए कई कदम उठाए हैं। दोनों देशों पारस्परिक तौर पर संयुक्त राष्ट्र जैसे कई अंतरराष्ट्रीय प्लेटफार्मों पर एक दूसरे का समर्थन करते हैं।  

भारत-मॉल्डोवा द्विपक्षीय व्यापार मामूली रहा है। 2012-13 के दौरान द्विपक्षीय व्यापार को यूएस $ 9.63 मिलियन डॉलर (भारत का निर्यात यूएस $ 8.94 मिलियन, आयात यूएस $ 0.69 मिलियन) पर मापा गया था।  

2011-12 में, द्विपक्षीय व्यापार 8 मिलियन अमेरिकी डॉलर तक पहुंच गया था (भारत का निर्यात यूएस $ 7.5 मिलियन और आयात यूएस $ 0.5 मिलियन था)।  हाल ही में भारत ने मॉल्डोवा को अपनी अर्थव्यवस्था को विकसित करने के लिए 50 लाख  रुपये से अधिक का ऋण दिया है। 

2015 में, भारत के तत्कालीन राष्ट्रपति प्रणब मुखर्जी ने 27 अगस्त को मॉल्डोवा के राष्ट्रीय दिवस पर मॉल्डोवा को बधाई दी।        

## संदर्भ

## बाहरी कड़ियाँ

* भारत का दूतावास, बुखारेस्ट, रोमानिया - मोल्डोवा  
* भारत में मोल्दोवा का वाणिज्य दूतावास

श्रेणी:भारत के द्विपक्षीय संबंध
श्रेणी:मोल्दोवा
भारत-मोरक्को सम्बन्ध

**भारत-मोरक्को संबंध** मोरक्को और भारत के बीच द्विपक्षीय संबंधों को संदर्भित करता है। मोरक्को का नई दिल्ली में एक दूतावास है और मुंबई स्थित एक मानद कांसुल भी है। भारत रबात में एक दूतावास संचालित करता है। दोनों राष्ट्र गुटनिरपेक्ष आंदोलन का हिस्सा हैं।

संयुक्त राष्ट्र  में, भारत ने मोरक्को के स्वतंत्रता आंदोलन का समर्थन किया था। भारत ने 20 जून, 1956 को मोरक्को को मान्यता दी और 1957 में संबंध स्थापित किए।  भारत सरकार के विदेश मंत्रालय के अनुसार "भारत और मोरक्को सौहार्दपूर्ण और मैत्रीपूर्ण संबंध का आनंद लेते रहे हैं और पिछले कुछ वर्षों में द्विपक्षीय संबंधों महत्वपूर्ण गहराई और वृद्धि देखी गई है।"    

## आदान-प्रदान और व्यापार संबंध
भारतीय सांस्कृतिक संबंध परिषद मोरक्को में भारतीय संस्कृति को बढ़ावा देता है।  मोरक्को भारत के साथ अपने व्यापार संबंधों को बढ़ाना चाहता है और विभिन्न क्षेत्रों में भारतीय निवेश का इच्छुक है। 

## संदर्भ

श्रेणी:भारत के द्विपक्षीय संबंध
बोएहसे उन्केल्ज़

**बोएहसे उन्केल्ज़** एक जर्मन रॉक ग्रुप है जिसका गठन 1980 में फ्रैंकफर्ट एम मेन में किया गया था।

बैंड पर 1980 के दशक में अत्यधिक दक्षिणपंथी राजनीति का आरोप लगाया गया है। 1985 के बाद से बैंड ने चरमपंथ, फ़ासीवाद और नस्लवाद के खिलाफ कई गीत लिखे हैं। बाद में राजनीतिक गीत स्वतंत्र राय को बढ़ावा देते हैं और नफरत का विरोध करते हैं।

## डिस्कोग्राफ़ी

## इन्हें भी देखें
*राममस्टीन

## सन्दर्भ

## बाहरी कड़ियाँ
*onkelz.com

श्रेणी:1980 के दशक के संगीत समूह
मनोवैज्ञानिक मूल्य-निर्धारण

**मनोवैज्ञानिक मूल्य-निर्धारण** (Psychological pricing या charm pricing), मूल्य-निर्धारण (pricing) और मार्केटिंग की एक रणनीति है जो इस बात पर आधारित है कि क्रेताओं पर कुछ मूल्यों का मनोवैज्ञानिक प्रभाव भी पड़ता है। रू19.99 या £2.98 का मूल्य एक मनोवैज्ञानिक मूल्य-निर्धारण का उदाहरण है।

श्रेणी:मूल्य
मानव विकास सूचकांक के अनुसार भारतीय राज्यों की सूची

मानव विकास सूचकांक (ह्यूमन डिवेलपमेंट इंडेक्स, एचडीआई) एक समग्र सूचकांक है जो स्वास्थ्य (जीवन प्रत्यशा दर), शिक्षा (स्कूल जाने के सम्भावित वर्ष), और जीवन स्तर (प्रति व्यक्ति आय) को ध्यान में रखता है।

2008 में भारत के लिए राष्ट्रीय औसत HDI 0.467 था। 2010 तक, इसका औसत HDI 0.519 तक बढ़ गया था। 1990 के बाद से मानव विकास सूचकांक पद्धति के प्रायोजक UNDP ने 2012 के लिए भारत के HDI को 0.554, अपने 2008 HDI पर 18% वृद्धि की सूचना दी। संयुक्त राष्ट्र ने 2014 में भारत के एचडीआई को 0.586 घोषित किया, 2012 के मुकाबले 5.77% की वृद्धि। वर्ष 2018 के लिए, भारत के लिए एचडीआई 0.647 था।



## सूची
पाठ=|अंगूठाकार|432x432पिक्सेल| 2017 में एचडीआई के अनुसार भारतीय राज्यों और क्षेत्रों का नक्शा (2018 में प्रकाशित)।यह 2017 की मानव विकास सूचकांक के अनुसार भारतीय राज्यों और केंद्र शासित प्रदेशों की एक सूची है।

## 1995-2018
1995 से भारतीय राज्यों का मानव विकास सूचकांक (संयुक्त राष्ट्र विधि द्वारा की गई गणना के अनुसार)। 

## खपत-आधारित एचडीआई
एचडीआई की गणना करने के कई तरीके हैं, और गणना का आधार डेटा और मान्यताओं के प्रति संवेदनशील है। एक अन्य दृष्टिकोण अपनाते हुए, संयुक्त राष्ट्र विकास कार्यक्रमकी भारत शाखा (यूएनडीपी इंडिया) और भारत सरकारने 2006 में HDI को राष्ट्रव्यापी औसत 0.605 माना। यह डेटा भारत सरकार द्वारा प्रकाशित किया गया था। ध्यान दें कि नीचे दी गई तालिका में 2007-2008 के एचडीआई मान आय पर नहीं (जैसा कि वैश्विक तुलना के लिए यूएनडीपी मानक होता है), बल्कि अनुमानित खपत व्यय पर आधारित हैं। इस धारणा के कारण एचडीआई वास्तविक की तुलना में कम आता है। इसके अलावा, निम्नलिखित राज्यों और केंद्र शासित प्रदेशों के लिए डेटा उपलब्ध नहीं था: चंडीगढ़, लक्षद्वीप, अंडमान और निकोबार द्वीप समूह, दमन और दीव, पुडुचेरी और दादरा और नागर हवेली।

## प्रचलन विश्लेषण
पिछली भारतीय राष्ट्रीय मानव विकास रिपोर्ट और नवीनतम राज्य स्तरीय सरकारी सांख्यिकीय रिपोर्ट की तुलना में, भारत ने अपने सभी प्रशासनिक उपखंडों में एचडीआई में काफी सुधार किया है।

अंगूठाकार|397x397पिक्सेल| भारत सरकार और UNDP भारत द्वारा 2006 में की गई गणना के अनुसार भारतीय राज्यों के लिए मानव विकास सूचकांक का मानचित्र।यह 2008 तक उनके संबंधित मानव विकास सूचकांक (एचडीआई) द्वारा भारतीय राज्यों की एक सूची है।  भारत के राज्यों में केरल मानव विकास सूचकांक में पहले स्थान पर आता है । 
चित्र:1981nian Yindu Renlei Fazhan Zhishu.png|राष्ट्रीय मानव विकास रिपोर्ट 1981  (1981 डेटा)
चित्र:1991nian Yindu Renlei Fazhan Zhishu.png|राष्ट्रीय मानव विकास रिपोर्ट 1991  (1991 डेटा)
चित्र:2001nian Yindu Renlei Fazhan Zhishu.png|राष्ट्रीय मानव विकास रिपोर्ट 2001  (2001 डेटा)
चित्र:2005nian Yindu Renlei Fazhan Zhishu.png|राज्य स्तरीय जनगणना और सांख्यिकी 2008 की रिपोर्ट  (2005 डेटा)
चित्र:2011nian Yindu Renlei Fazhan Zhishu.png|राष्ट्रीय मानव विकास रिपोर्ट 2011  (2007-2008 डेटा)


## यह भी देखें
*बेरोज़गारी की दर के आधार पर भारत के राज्यों की सूची
*साक्षरता दर के आधार पर भारत के राज्य

## संदर्भ

श्रेणी:राज्यानुसार भारत की अर्थव्यवस्था
श्रेणी:भारत के राज्यों और केन्द्र-शासित प्रदेशों से सम्बन्धित सूचियाँ
श्रेणी:मानव विकास सूचकांक
श्रेणी:भारतीय अर्थव्यवस्था संबंधित सूचियाँ
श्रेणी:रैंकिंग आधारित देशीय उपविभागों की सूचियाँ

## बाहरी  कड़ियाँ
* Human Development Index 2019 | भारत में रहते हैं दुनिया के 28 परसेंट गरीब
रजत पदक

[right|thumb|300px|१८६९ के [ओलम्पिक खेल|ओलम्पिक का रजत पदक]]
**रजत पदक** (silver medal), रजत (चाँदी) से बना या चाँदी का लेप किया हुआ पदक होता है जो किसी खेल या अन्य प्रतियोगिता में द्वितीय स्थान प्राप्त करने वाले प्रतियोगी को पुरस्कार के रूप में प्रदान किया जाता है।

श्रेणी:खेल शब्दावली
गुआयाकिल

**गुयाकिल** (आधिकारिक नाम **सैंटियागो डी गुयाकिल**) ईक्वाडोर का सबसे बड़ा नगर है और इसे देश की आर्थिक राजधानी भी कहा जाता है। देश का सबसे मुख्य बंदरगाह भी इसी नगर में स्थित है। यह नगर गुयास प्रान्त और गुयाकिल कैंटोन सीट की राजधानी भी है। यह नगर गुयाकिल गल्फ़ पर प्रशान्त महासागर में गिरने वाली गुयास नदी के पश्चिमी किनारे पर स्थित है।

## सन्दर्भ

## बाहरी कड़ियाँ

श्रेणी:ईक्वाडोर के शहर
किसान दिवस

**किसान दिवस** या **राष्ट्रीय किसान दिवस** भारत में 23 दिसंबर को  और 12 अक्टूबर को संयुक्त राज्य अमेरिका में मनाया जाता है।

## देश द्वारा सूची

### [[संयुक्त राज्य अमेरिका|अमेरिका]]
अमेरिका में, **राष्ट्रीय किसान दिवस** हर साल 12 अक्टूबर को मनाया जाता है। यह पूरे अमेरिकी इतिहास में सभी किसानों को श्रद्धांजलि देने के लिए मनाया जाता है। 

### [[घाना]]
घाना में *राष्ट्रीय किसान दिवस* किसानों और मछुआरों का एक वार्षिक उत्सव है, जो दिसंबर के पहले शुक्रवार को मनाया जाता है। किसान दिवस के अवसर पर, खाद्य और कृषि मंत्रालय (घाना) किसानों और मछुआरों को उनकी प्रथाओं और आउटपुट के आधार पर विशेष पुरस्कार से सम्मानित करता है। 

### [[भारत]]
भारत में **राष्ट्रीय किसान दिवस ** प्रत्येक वर्ष 23 दिसंबर को मनाया जाता है, भारत के 5वें प्रधानमंत्री चौधरी चरण सिंह के जन्मदिन पर, एक किसान नेता, जिन्होंने भारतीय किसानों के जीवन को बेहतर बनाने के लिए कई नीतियों की शुरुआत की। यह विभिन्न कार्यक्रमों, वाद-विवादों, संगोष्ठियों, प्रश्नोत्तरी प्रतियोगिताओं, चर्चाओं, कार्यशालाओं, प्रदर्शनियों, निबंध लेखन प्रतियोगिताओं और कार्यों को आयोजित करके मनाया जाता है।  

### [[नेपाल]]
भारत का पडोसी देश नेपाल जिसकी कुल जनसंख्या का 65% राष्ट्रीय किसान दिवस सम्मानजनक है। किसान नेता देव धवल ने पाया राष्ट्रीय किसान दिवस जो २est वीं जस्ते (बीएस नेपाली कैलेंडर के अनुसार) में मनाया जाता है और एफएससी रूपन्देही और एनजीओ का समर्थन करने वाले अन्य किसानों द्वारा समर्थित है। 

### [[ज़ाम्बिया|जाम्बिया]]
जाम्बिया में **राष्ट्रीय किसान दिवस** अगस्त के पहले सोमवार को मनाया जाता है। 

## संदर्भ

श्रेणी:छुट्टियाँ
मस्जिद अल-क़िबलातयैन

**मस्जिद अल-क़िबलातैन** (अरबी नाम का अर्थ:'दो क़िब्ला का मस्जिद') मदीना शहर में एक मस्जिद है जो मुसलमानों के लिए ऐतिहासिक रूप से महत्वपूर्ण है जहाँ इस्लामिक नबी (पैगंबर) मुहम्मद को निर्देश  मिला था की प्रार्थना की दिशा यरूशलेम से बदलकर मक्का की और कर दी जाये, एक साथी के नेतृत्व में पूरी मंडली ने प्रार्थना की दिशा बदल दी। इस प्रकार इसमें विशिष्ट रूप से दो मिहराब (प्रार्थना के निशान) शामिल थे। हाल ही में, मस्जिद का जीर्णोद्धार किया गया था; यरूशलेम का सामना करने वाली पुरानी मिहराब को हटा दिया गया, और मक्का का सामना करने वाले को छोड़ दिया गया। क़िबलातयैन मस्जिद, क़ुबा मस्जिद और पैगंबर की मस्जिद, उन शुरुआती मस्जिदों में एक है जो मुहम्मद के समय से थी, यह मानते हुए कि मक्का की महान मस्जिद  और यरुशलम  इस्लामिक विचार में पहले के पैगम्बरों से जुड़े हैं।

## इतिहास

 
इस मस्जिद का नाम मुहम्मद के जीवनकाल की समय से चला आ रहा है, जब उनके साथियों ने एक घटना के बाद इसका नाम रखा। मुहम्मद को अल्लाह से यह निर्देश मिला कि उसे यहूदियों के तरफ क़िबला (जो कि यरूशलेम के शमी शहर में टेम्पल माउंट) के बजाय काबा की तरफ क़िब्ला करने का निर्देश दिया था।उन्होंने अपने ही मस्जिद में अपने साथियों के लिए यह घोषणा की, जिसके बाद यह खबर फैलने लगी। यह सुनकर एक साथी इस खबर को बताने के लिए मस्जिद अल-क़िबलातयैन गया। वहां पहुंचने पर, उसने देखा कि एक मंडली दोपहर की प्रार्थना पहले से ही शुरू कर चुकी थी। उन्होंने मस्जिद के पीछे से आह्वान किया कि दिशा परिवर्तन की निर्देश मिल चुके हैं, और यह सुनकर, इमाम (प्रार्थना के नेता) ने तुरंत मक्का का सामना करने के लिए घूमे, और उनके पीछे प्रार्थना करने वालों ने भी ऐसा किया। इसके बाद से जिस मस्जिद में यह घटना घटी, उसे मस्जिद को अल-क़िबलातयैन के नाम से जाना जाने लगा। हज के लिए मक्का जाने वाले कई तीर्थयात्री अक्सर मदीना जाते हैं, जहां कुछ ऐतिहासिक महत्व के कारण इस मस्जिद का दौरा करते हैं। 

## कुरआन

## हदीस

साहिह बुखारी  कहते हैं:

सुनाई गई इब्न उमर:

जब कुछ लोग क़ुबा के मस्जिद में फज्र की नमाज़ अदा कर रहे थे, तो कोई उनके पास आए और उनहोंने  कहा, "आज रात कुछ कुरान की आयतें पैगंबर को बताई गई हैं और उन्हें नमाज़ के दौरान काबा का सामना करने का आदेश दिया गया है, इसलिए आप भी अपना मुंह इस ओर मोड़ें। ” उस समय उनके चेहरे शम (यरूशलेम) की ओर थे और वे काबा (मक्का में) की ओर मूढ़ गए।}}

## चित्र दीर्घा

File:Main entrance of Masjid al-Qiblatayn.jpg|मस्जिद का प्रवेश
File:Mihrab of Masjid al-Qiblatayn Interior.jpg|मिहराब, आंतरिक दृश्य
File:MQiblat 091109-0115.jpg|एक ओर का चित्र


## इन्हें भी देखें

*इस्लाम के पवित्र स्थल
*इस्लामी वास्तुकला
*इस्लामी कला
*मस्जिद अल-क़िब्लातैन, ज़ीला

## सन्दर्भ

## बाहरी कड़ियाँ

*Description at Archnet.com with plans and pictures. 
 मस्जिद अल-क़िबलातैन

श्रेणी:देशानुसार मस्जिदें
श्रेणी:मदीना प्रान्त
श्रेणी:इस्लामी तीर्थ स्थल
साहिबदीन

[दाएँ|अंगूठाकार| साहिबदीन के काम का एक उदाहरण। इसमें कृष्ण और राधा को एक बोवर में दिखाया गया है, यह दृश्य ''[गीतगोविन्द|गीतगोविंद* का है। ]]
[[चित्र:Battle at Lanka, Ramayana, Udaipur, 1649-53.jpg|thumb|right|400px|साहिबदीन द्वारा चित्रित [[रामायण]] में लंका के युद्ध की एक तस्वीर]]
*'साहिबदीन*' (   ) [[राजस्थान]] चित्रकला के [[मेवाड़]] स्कूल के एक [[भारत|भारतीय]] लघु चित्रकार (miniature painter) थे। वे उस समय के प्रमुख चित्रकारों में से एक थे, और वे उस ज़माने के उन चुनिंदा चित्रकारों में आते हैं कुछ में से एक जिसका नाम आज भी जाना जाता है (दूसरे चित्रकार मनोहर दास हैं)। साहिबदीन [[मुसलमान]] थे, लेकिन इससे न तो उसके [[हिन्दू|हिंदू]] संरक्षकों को उनसे कोई आपत्ति थी, और न ही इसने उन्हें अमूल्य के हिंदू-विषयों पर आधारित वाले रचनाओं करने से रोका। साहिबदीन के चित्रों ने "लोकप्रिय [[मुगल शैली|मुगल]] " शैली के तत्वों को चतुराई से पारम्परिक [[राजपूत शैली|राजपूत शैली के]] साथ पूरे उत्तर भारत में जोड़ दिया। 

उनके द्वारा निर्मित जो चित्र अच्छी हालत में बच पाए हैं, उनमें 1628 से संगीतमय " *रागमाला'' " की एक श्रृंखला; 1648 से शास्त्र पाठ भागवत पुराण पर एक श्रृंखला; और 1652 से रामायण की छठी पुस्तक, युद्ध कांड के लिए चित्र शामिल हैं।  अपनी कला शैली में उन्होंने गुजराती युग की आकृति शैली को अपनाया, साथ ही इसमें मुगल कला से प्रेरित नए तत्वों (जैसे पहाड़ी इलाक़े दिखाना) की भी झलक देखने को मिलती है।  

## संदर्भ

श्रेणी:मेवाड़
श्रेणी:17वी शताब्दी के चित्रकार
श्रेणी:17वी शताब्दी के भारतीय चित्रकार
श्रेणी:राजस्थान के चित्रकार
इंडोनेशिया महिला क्रिकेट टीम का फिलीपींस दौरा 2019

इंडोनेशिया की महिला क्रिकेट टीम ने चार मैचों की महिला ट्वेंटी-20 अंतर्राष्ट्रीय (मटी20ई) श्रृंखला खेलने के लिए फिलीपींस का दौरा किया, जो 21 से 22 दिसंबर 2019 तक खेला गया था। मूल रूप से दौरे को त्रिकोणीय श्रृंखला के रूप में निर्धारित किया गया था, हालांकि बहरीन श्रृंखला से पहले वापस ले लिया गया था। मैच डैसमेनस शहर के एमिलियो एगुइनलो कॉलेज कैविएट परिसर में मैत्री ओवल मैदान में खेले गए।

अंतर्राष्ट्रीय क्रिकेट परिषद (आईसीसी) की घोषणा के बाद से फिलीपींस ने अपना पहला मटी20ई मैच खेला, 1 जुलाई 2018 के बाद सहयोगी टीमों की महिलाओं की टीमों के बीच खेले गए सभी मैचों में पूर्ण मटी20ई की स्थिति लागू होगी। फिलीपींस की महिला टीम में आठ क्रिकेटरों को हांगकांग की एससीसी दिवाज क्रिकेट टीम से चुना गया था।

## फिक्स्चर
### पहला महिला टी20ई

### दूसरा महिला टी20ई

### तीसरा महिला टी20ई

### चौथा महिला टी20ई

## सन्दर्भ
सरना

**सरना** झारखंड, पश्चिम बंगाल, छत्तीसगढ़, बिहार और ओडिशा के छोटानागपुर क्षेत्र के आदिवासियों की एक पारंपरिक पूजा स्थल है। यह एक पवित्र उपवन है, जहाँ गाँव के लोग गाँव के उत्सव में अनुष्ठान करने के लिए इकट्ठा होते हैं। यहां आदिवासियों द्वारा ग्राम देवता, जाहेर बुढ़ी, सिंग बोंगा, बुरु बोंगा आदि की पूजा की जाती है। मुंडा, संथाल, भूमिज, हो, उरांव, माहली आदि जनजातीय समुदाय अपनी धार्मिक अनुष्ठान सरना स्थल में करते हैं।

सरना साल के पेड़ों से बनी एक पवित्र जंगल है। पारंपरिक मान्यता के अनुसार, सरना गाँव के संस्थापक गाँव खुटकट्टी (ग्राम देवता) का निवास स्थान है। हर साल लोग अच्छी फसल और गाँव की सुरक्षा के लिए सूर्य (सिंग बोंगा), ग्राम देवता और पूर्वजों को बलि चढ़ाने के लिए इकट्ठा होते हैं। छोटानागपुर में गांव के पुजारी को मुंडा आदिवासी में *पाहान* कहते है, जिसे भूमिज आदिवासी *लाया* भी कहते हैं और सहायक पुजारी को *देउरी* कहा जाता है। पाहन और उसका सहायक पुजारी देउरी जानवरों विशेषकर मुर्गा या बकरे की बलि देते हैं। फिर पके हुए मांस को शराब के साथ खाया जाता है।

## इन्हें भी देखें
* सरना धर्म

## सन्दर्भ

श्रेणी:पूजास्थल
श्रेणी:आदिवासी